Source: https://www.riigiteataja.ee/akt/229610
Timestamp: 2020-08-12 09:25:12+00:00

Document:
Ehituse omanikujärelevalve kord – Riigi Teataja
Ehituse omanikujärelevalve kord
Ehituse omanikujärelevalve kord - sisukord
§ 1 Omanikujärelevalve
§ 2 Omanikujärelevalve tegemine
§ 3 Omanikujärelevalve tegija õigused
§ 4 Omanikujärelevalve lähtealused
RTL 2002, 144, 2108
Vastu võetud 11.12.2002 nr 30
Määrus kehtestatakse «Ehitusseaduse» (RT I 2002, 47, 297) § 30 lõike 8 alusel
§ 1. Omanikujärelevalve
(1) Ehitise omanik peab ehitisele enne ehitamise alustamist määrama omanikujärelevalve tegija, kelle tegevuse eesmärgiks on tagada:
(2) Omanikujärelevalvet peab tegema ehitamise alustamisest kuni ehitise kasutusloa saamiseni.
§ 2. Omanikujärelevalve tegemine
(1) Omanikujärelevalve tegemise käigus peab omanikujärelevalve tegija pidevalt kontrollima:
2) ehitusprojekti koostaja või kontrollija vastavust nõuetele;
3) ehitusprojekti järgi ehitatava ehitise vastavust ehitusprojekti lähteandmetele;
4) ehitusprojekti järgi ehitatava ehitise vastavust ehitusgeoloogiliste ja -geodeetiliste tööde tulemitele;
5) ehitatavasse ehitisse püsivalt paigaldatavate ehitusmaterjalide ja -toodete nõuetele vastavust ja seda kinnitavate dokumentide olemasolu;
6) ehitatavasse ehitisse paigaldatavate toodete, sealhulgas seadmete nõuetele vastavust;
7) ehitatava ehitise vastavust ehitusprojektile;
8) ehitamise tehniliste dokumentide koostamist ja nende vastavust tegelikkusele;
9) ehitatava ehitise või selle osa suhtes tehnilise kontrolli teostamist selle kohustuslikkuse korral;
10) ehitatava ehitise või selle osa nõuetele vastavust;
11) ehitatava ehitise vastavust ehitusettevõtjaga kokkulepitud tingimustele ja kvaliteedile;
12) ehitise ja selle asukoha maaüksuse korrashoidu;
13) ehitise ja selle asukoha maaüksuse ohutust ümbruskonnale, sealhulgas kolmandate isikute suhtes;
14) keskkonnaohutuse tagamist.
(2) Lisaks lõikes 1 nimetatule on omanikujärelevalve tegijal kohustus teavitada viivitamatult ehitise omanikku:
1) ehitusprojekti mittevastavusest nõuetele;
3) ehitusmaterjalide ja -toodete mittevastavusest nõuetele;
4) teostatavate ehitustööde ohtlikkusest;
5) ehitatava ehitise ja selle ehitusplatsi ohtlikkusest;
6) ehitatavast ehitise tingitud keskkonna saastamisest;
7) keskkonna saastatusest ehitusplatsil.
(3) Omanikujärelevalve tegija peab teavitama vähemalt kahe tööpäeva jooksul ehitise omanikku, kui:
1) teostatavate ehitustööde kvaliteet ei vasta ehitusettevõtjaga kokkulepitule;
2) teostatavate ehitustööde täitmise tähtaeg ei vasta ehitusettevõtjaga kokkulepitule;
3) ta on kontrollimise käigus teada saanud ehitusprojekti, ehitise või selle osa või ehitusmaterjalide või -toodete või ehitisse paigaldatavate toodete või seadmete nõuetele mittevastavusest või ehitus- või projekteerimis- või muu ettevõtjaga kokkulepitule mittevastavusest.
(4) Omanikujärelevalve tegija peab teavitama ehitise omanikku lõikes 3 nimetatust vähemalt kahe tööpäeva jooksul selle teadasaamise päevast arvates.
(5) Omanikujärelevalve tegija peab:
1) osalema dokumenteeritavate ehitustööde ülevaatusel;
2) esitatavad märkused ja ettepanekud esitama kirjalikult ja allkirjastatult;
3) täitma ehitamise käigus ehitise ja ehitamise ohutuse eesmärgil kehtestatud nõudeid;
4) kontrollima ehitusettevõtjale tehtud ettekirjutuste täitmist.
§ 3. Omanikujärelevalve tegija õigused
(1) Omanikujärelevalve tegijal on õigus viivitamatult nõuda:
(2) Omanikujärelevalve tegija peab nõudmised esitama kirjalikult ja allkirjastatult vähemalt kahe tööpäeva jooksul nõude esitamise alusest teadasaamise päevast arvates.
§ 4. Omanikujärelevalve lähtealused
Omanikujärelevalve tegemisel lähtutakse:
1) ehitusgeoloogiliste ja -geodeetiliste tööde tulemustest;
2) detailplaneeringust;
3) projekteerimistingimustest;
4) ehitusprojektist;
5) projekteerimis- ja ehituettevõtjaga kokkulepitust;
6) õigusaktidega ehitisele kehtestatud nõuetest;
7) õigusaktidega ehitusprojektile kehtestatud nõuetest;
8) õigusaktidega ehitusmaterjalidele ja -toodetele kehtestatud nõuetest;
9) õigusaktidega ehitisse paigaldatavatele toodetele ja seadmetele kehtestatud nõuetest;
10) ehitise ehitamise kohta käivatest standarditest;
11) ehitusprojekti kohta käivatest standarditest;
12) ehitise kohta käivatest standarditest;
13) ehitusmaterjalide ja -toodete kohta käivatest standarditest.

References: § 1

§ 2

§ 3

§ 4
 § 30

§ 1

§ 2

§ 3

§ 4